แนวโน้ม SET เช้านี้บวกต่อ รับ “ฟันโฟลด์” ไหลเข้า แนะติดตามผลประชุม “โอเปกพลัส” 1 เม.ย.นี้
แนวโน้ม SET เช้านี้บวกต่อ รับ “ฟันโฟลด์” ไหลเข้า แนะติดตามผลประชุม “โอเปกพลัส” 1 เม.ย.นี้
31 มี.ค. 2564

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยเช้านี้คาดว่าจะยังปรับตัวขึ้นต่อไปจาก Fund Flow ยังคงไหลเข้ามาหนุนตลาดให้เดินหน้าขึ้นต่อไปได้ หลังจากวานนี้นักลงทุนต่างชาติและสถาบันยังซื้อสุทธิ อีกทั้งสถานการณ์แวดล้อมยังไม่มีปัจจัยลบ แม้จะมีอัตราผลตอบแทนพันธบัตร (Bond yield) 10 ปีของสหรัฐยังอยู่ในระดับสูงคอยรบกวนสร้างความกังวลอยู่บ้างก็ตาม
ด้านตลาดหุ้นในภูมิภาคเอเชียเช้านี้เคลื่อนไหวทั้งแดนบวก-ลบสลับกัน แนะติดตามผลการประชุมของกลุ่มประเทศผู้ส่งออกน้ำมันและชาติพันธมิตร (โอเปกพลัส) วันที่ 1 เม.ย.นี้ ตลาดคาดว่าจะมีมติคงกำลังการผลิตน้ำมันไว้ในระดับเดิม ซึ่งตลาดได้ตอบรับไปบ้างแล้ว
พร้อมให้แนวรับ 1,580 จุด ส่วนแนวต้าน 1,600 จุด